વધારે વરસાદ અને ઉપરવાસમાંથી પાણીનો વધારે આવરો રહેતો હોવાથી ગામની ખેતીની જમીનોનું ભારે ધોવાણ થતા અને ગામ લોકોનો વસવાટ જોખમી બનતા ઈ.સ.૧૯૩૨ની આસપાસ નવી નગરી વસાવવામાં આવેલ હોવાનું કહેવાય છે.લોકોમાં અરસ-પરસ ગજબનો ભાઈચારો અને વિશ્વાસ હતો.અને મોટા મનથી એક બીજાના સુખ-દુ:ખમાં લોકો સહભાગી થતા હતા.નવી નગરી વસ્યા બાદ ખેતીની જમીનો પણ અરસ-પરસની સમજુતીથી અદલ-બદલ કરી લીધેલ.આજે પણ લોકો સુખેથી હળીમળીને ખેતી કરે છે.